CELEX: 62019CN0785
Language: fi
Date: 2019-10-23 00:00:00
Title: asia C-785/19: Ennakkoratkaisupyyntö, jonka Landgericht Saarbrücken on esittänyt 23.10.2019 – Koch Media GmbH v. HC

27.1.2020   
            
            
               FI
            
            
               Euroopan unionin virallinen lehti
            
            
               C 27/19
            
         
      Ennakkoratkaisupyyntö, jonka Landgericht Saarbrücken on esittänyt 23.10.2019 – Koch Media GmbH v. HC
      (asia C-785/19)
      (2020/C 27/25)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Saarbrücken
      
         Pääasian asianosaiset
      
      
         Valittaja: Koch Media GmbH
      
         Vastapuoli: HC
      
         Ennakkoratkaisukysymykset
      
      
                  1)
               
               
                  
                              a)
                           
                           
                              Onko teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY (1) 14 artiklaa tulkittava siten, että säännöksessä tarkoitetut oikeudenkäyntikulut tai muut kulut kattavat sellaiset tarpeelliset asianajokulut, jotka syntyvät kyseisen direktiivin 2 artiklassa tarkoitetun teollis- tai tekijänoikeuden haltijalle siitä, että hän vetoaa kielto-oikeuteensa tuomioistuinmenettelyn ulkopuolella esittämällä loukkaajalle sitä koskevan kehotuksen?
                           
                        
                              b)
                           
                           
                              Jos ensimmäisen kysymyksen a kohtaan vastataan kieltävästi, onko direktiivin 2004/48 13 artiklaa tulkittava siten, että se kattaa a kohdassa mainitut asianajokulut korvattavana vahinkona?
                           
                        
            
                  2)
               
               
                  
                              a)
                           
                           
                              Onko unionin oikeutta, kun erityisesti tarkastellaan
                              
                                          —
                                       
                                       
                                          direktiivin 2004/48 3, 13 ja 14 artiklaa
                                       
                                    
                                          —
                                       
                                       
                                          tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY (2) 8 artiklaa ja
                                       
                                    
                                          —
                                       
                                       
                                          Tietokoneohjelmien oikeudellisesta suojasta 23.4.2009 annetun Euroopan parlamentin ja neuvoston direktiivin 2009/24/EY (3) 7 artiklaa,
                                       
                                    
                                          —
                                       
                                       
                                          tulkittava siten, että direktiivin 2004/48 2 artiklassa tarkoitetun teollis- tai tekijänoikeuksien haltijalla on lähtökohtaisesti oikeus saada täysimääräinen korvaus ensimmäisen kysymyksen a kohdassa mainituista asianajokuluista tai vähintään asianmukainen ja olennainen osa niistä, vaikka
                                       
                                    
                                          —
                                       
                                       
                                          kyseessä olevaan loukkaukseen on syyllistynyt luonnollinen henkilö ammatillisen tai kaupallisen toimintansa ulkopuolella, ja
                                       
                                    
                                          —
                                       
                                       
                                          kyseiseen tapaukseen sovellettavan kansallisen lainsäädännön mukaan nämä asianajokulut korvataan pääsääntöisesti riidan alennetun arvon mukaisesti?
                                       
                                    
                        
                              b)
                           
                           
                              Jos toisen kysymyksen a kohtaan vastataan myöntävästi, onko toisen kysymyksen a kohdassa mainittuja unionin oikeussääntöjä tulkittava siten, että poikkeusta kyseisessä a kohdassa mainitusta pääsäännöstä, jonka mukaan oikeudenhaltijalle on korvattava ensimmäisen kysymyksen a kohdassa mainitut asianajokulut täysimääräisesti tai vähintään asianmukaisilta ja olennaisilta osin, on tarkasteltava ottamalla huomioon muut tekijät (kuten esimerkiksi teoksen ajankohtaisuus, julkaisemisen kesto ja se, että loukkaukseen on syyllistynyt luonnollinen henkilö ilman kaupallisia tai ammatillisia intressejä), vaikka direktiivin 2004/48 2 artiklassa tarkoitettu teollis- tai tekijänoikeuksien loukkaus on tehty tiedostoja jakamalla, eli on saatettu teos yleisön saataville tarjoamalla maksuton lataus kaikille vapaasti käytettävissä olevan vaihtopörssin osallistujille ilman digitaalisten oikeuksien hallintaa (Digital Rights Management)?
                           
                        
            
         (1)  EUVL 2004, L 157, s. 45.
      
         (2)  EYVL 2001, L 167, s. 10.
      
         (3)  EUVL 2009, L 111, s. 16.